CELEX: 32017R0181
Language: sl
Date: 2017-01-27 00:00:00
Title: Izvedbena uredba Komisije (EU) 2017/181 z dne 27. januarja 2017 o uvrstitvi določenega blaga v kombinirano nomenklaturo

3.2.2017   
               
               
                  SL
               
               
                  Uradni list Evropske unije
               
               
                  L 29/10
               
            IZVEDBENA UREDBA KOMISIJE (EU) 2017/181
      z dne 27. januarja 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 27. januarja 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Enojna steklena polica s kovinskimi nosilci za pritrditev na steno.
                     Steklena polica sestoji iz prozorne steklene plošče velikosti približno 60 × 13,5 × 0,7 cm, nepravilne oblike in z obdelanimi robovi (prednji rob je zaobljen), ter dveh nikljanih in kromanih nosilcev iz zlitine bakra in cinka (medenina). Steklena plošča ima dve luknji za pritrditev na nosilca.
                     Izdelek je predložen nesestavljen v kartonski embalaži, skupaj z montažnimi vijaki in mozniki.
                     Glej sliko (*1).
                  
                  
                     9403 89 00 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 2(a) k poglavju 94 ter besedilo oznak KN 9403  in 9403 89 00 .
                     Izdelek se uporablja za opremljanje prostorov, kot so zasebna stanovanja. Zato gre za kos pohištva v smislu tarifne številke 9403 . V skladu z opombo 2(a) k poglavju 94 se pod to tarifno številko uvrščajo posamezne police, predstavljene z nosilci za pritrditev na steno. Uvrstitev pod tarifno številko 7020  kot drugi stekleni izdelki je zato izključena.
                     Steklena polica daje izdelku njegov bistveni značaj. Kovinski nosilci, vijaki in mozniki se uporabljajo zgolj za pritrditev steklene police na steno. Uvrstitev pod oznako KN 9403 20 80  kot drugo kovinsko pohištvo je zato izključena.
                     Izdelek se zato uvrsti pod oznako KN 9403 89 00  kot drugo pohištvo.
                  
               
            (*1)  Slika je samo informativne narave.